1)

Muutetaan liite I (osa FCL) seuraavasti: a) Lisätään FCL.010 kohtaan seuraavat määritelmät: i) ”’näyttöperusteista koulutusta käyttävällä organisaatiolla (EBT-organisaatiolla)’ organisaatiota, jolla on asetuksen (EU) N:o 965/2012 liitteen III (osa ORO) mukainen lentotoimintalupa ja joka on toteuttanut toimivaltaisen viranomaisen hyväksymän EBT-ohjelman mainitun asetuksen säännösten mukaisesti;” ii) ”’EBT-koulutuksen käytännön arvioinnilla’ suorituksen arviointimenetelmää, jonka avulla voidaan todentaa yhdistetty suoriutuminen kaikissa osaamisissa. Arviointi toteutetaan joko simuloidussa tai todellisessa toimintaympäristössä;” iii) ”’EBT-ohjelmalla’ asetuksen (EU) N:o 965/2012 liitteessä III (osa ORO) olevan ORO.FC.231 kohdan mukaista lentäjän arviointi- ja koulutusohjelmaa;” iv) ”’yhdistetyllä EBT-ohjelmalla’ asetuksen (EU) N:o 965/2012 liitteessä III (osa ORO) olevassa ORO.FC.230 kohdassa vahvistettua lentotoiminnan harjoittajan määräaikaiskoulutus- ja tarkastuslento-ohjelmaa, josta osa on tarkoitettu EBT-koulutuksen soveltamiseen mutta joka ei korvaa tämän liitteen lisäyksessä 9 säädettyjä tarkastuslentoja.” b) Lisätään FCL.015 kohtaan g alakohta seuraavasti: ”g) Asetuksen (EU) N:o 965/2012 liitteen III (osa ORO) mukainen ilma-aluksessa tai simulaatiokoulutuslaitteilla suoritettu koulutus on otettava huomioon tässä liitteessä (osa FCL) vahvistetuissa kokemusta ja voimassaolon jatkamista koskevissa vaatimuksissa.” c) Lisätään FCL.035 kohdan a alakohtaan 4 alakohta seuraavasti: ”4) Kaikki tunnit, jotka on lennetty sellaisilla lentokoneilla tai TMG-moottoripurjelentokoneilla, joihin sovelletaan päätöstä, jonka jäsenvaltio on tehnyt asetuksen (EU) 2018/1139 2 artiklan 8 kohdan a tai c alakohdan mukaisesti, tai jotka kuuluvat mainitun asetuksen liitteen I soveltamisalaan, hyvitetään täysimääräisesti tämän liitteen FCL.140.A kohdan a alakohdan 1 alakohdan ja FCL.740.A kohdan b alakohdan 1 alakohdan ii alakohdan lentoaikavaatimusten täyttämiseksi, jos seuraavat edellytykset täyttyvät: i) kyseinen lentokone tai TMG-moottoripurjelentokone kuuluu samaan ryhmään ja luokkaan kuin osan FCL mukainen ilma-alus, jonka osalta lennetyt tunnit hyvitetään; ii) kun on kyse opettajan kanssa suoritettavista koulutuslennoista, käytettävällä lentokoneella tai TMG-moottoripurjelentokoneella on oltava liitteessä VII (osa ORA) olevassa ORA.ATO.135 kohdassa tai liitteessä VIII (osa DTO) olevassa DTO.GEN.240 kohdassa määritetty hyväksyntä.” d) Korvataan FCL.235 kohdan a alakohta seuraavasti: ”a) PPL-lupakirjan hakijan on osoitettava lentokokeessa kykynsä suorittaa asianomaisen ilma-alusryhmän päällikkönä vaaditut menetelmät ja lentoliikkeet myönnettäviä oikeuksia vastaavalla pätevyydellä.” e) Muutetaan FCL.625 kohta seuraavasti: i) Lisätään b alakohtaan 4 alakohta seuraavasti: ”4) Mittarilentokelpuutuksen voimassaolon jatkamista hakevat saavat täysimääräisen hyvityksen tässä luvussa vaadituista tarkastuslennoista, kun he suorittavat mittarilentokelpuutukseen liittyvän EBT-koulutuksen käytännön arvioinnin lisäyksen 10 mukaisesti EBT-organisaatiossa.” ii) Korvataan c alakohta seuraavasti: ”c) Uusiminen Jos mittarilentokelpuutuksen voimassaolo on päättynyt, hakijan on oikeuksiensa uusimiseksi täytettävä seuraavat vaatimukset: 1) sen määrittämiseksi, onko kertauskoulutus tarpeen, jotta hakija voi saavuttaa taitotason, joka vaaditaan lisäyksen 9 mukaisen lentokokeen mittarilento-osuuden suorittamiseksi, hänelle on tehtävä arviointi jommassakummassa seuraavista organisaatioista: i) hyväksytyssä koulutusorganisaatiossa: ii) EBT-organisaatiossa, joka on erityisesti hyväksytty tällaista kertauskoulutusta varten; 2) hänen on suoritettava kertauskoulutus kyseisessä organisaatiossa, jos 1 kohdan mukaisen arvioinnin tekevä organisaatio katsoo sen tarpeelliseksi; 3) kun hän on täyttänyt 1 alakohdan ja tarvittaessa 2 alakohdan vaatimukset, hänen on läpäistävä lisäyksen 9 mukainen tarkastuslento tai suoritettava EBT-koulutuksen käytännön arviointi lisäyksen 10 mukaisesti asianomaisella ilma-alusryhmällä. EBT-koulutuksen käytännön arviointi voidaan yhdistää 2 alakohdassa määritettyyn kertauskoulutukseen; 4) hänellä on oltava asiaankuuluva luokka- tai tyyppikelpuutus, jollei tässä liitteessä toisin säädetä.” iii) Korvataan e ja f alakohta seuraavasti: ”e) Jos henkilöllä on kolmannen maan Chicagon yleissopimuksen liitteen 1 mukaisesti myöntämä lentolupakirja, joka sisältää voimassa olevan mittarilentokelpuutuksen, hänen ei tarvitse täyttää c alakohdan 1 alakohdan, c alakohdan 2 alakohdan ja d alakohdan vaatimuksia uusiessaan tämän liitteen mukaisesti myönnettyyn lupakirjaan merkittyä mittarilento-oikeutta. f) Edellä c alakohdan 3 alakohdassa määritetty tarkastuslento voidaan yhdistää kyseisen luokka- tai tyyppikelpuutuksen uusimista varten tehtävään tarkastuslentoon.” f) Muutetaan FCL.625.A kohdan a alakohta seuraavasti: i) Korvataan 2 alakohta seuraavasti: ”2) hakijan on läpäistävä tämän liitteen lisäyksen 9 mukainen tarkastuslento tai suoritettava EBT-koulutuksen käytännön arviointi lisäyksen 10 mukaisesti, jos mittarilentokelpuutuksen voimassaolon jatkaminen on yhdistetty luokka- tai tyyppikelpuutuksen voimassaolon jatkamiseen;” ii) Korvataan 4 kohta seuraavasti: ”4) Edellä olevan 3 alakohdan mukaisessa voimassaolon jatkamisessa voidaan käyttää kyseistä lentokoneluokkaa tai -tyyppiä edustavaa lento- ja suunnistusmenetelmien koulutuslaitetta (FNPT II) tai lentosimulaattoria (FFS) sillä edellytyksellä, että ainakin joka toinen tarkastuslento IR(A)-kelpuutuksen voimassaolon jatkamiseksi suoritetaan lentokoneella.” g) Korvataan FCL.740 kohta seuraavasti: ”FCL.740 Luokka- ja tyyppikelpuutusten voimassaolo ja uusiminen a) Voimassaolo 1) Luokka- ja tyyppikelpuutusten voimassaoloaika on yksi vuosi lukuun ottamatta yksimoottoristen yhden ohjaajan ilma-alusten luokkakelpuutuksia, joiden voimassaoloaika on kaksi vuotta, ellei käyttöönsoveltuvuustiedoissa toisin määrätä. Jos lentäjä haluaa täyttää voimassaolon jatkamista koskevat vaatimukset aiemmin kuin FCL.740.A, FCL.740.H, FCL.740.PL ja FCL.740.As kohdassa säädetään, uusi voimassaoloaika alkaa tarkastuslennon päivämäärästä. 2) Luokka- tai tyyppikelpuutuksen voimassaolon jatkamista hakevat saavat täysimääräisen hyvityksen tässä luvussa vaadituista tarkastuslennoista, kun he suorittavat EBT-koulutuksen käytännön arvioinnin lisäyksen 10 mukaisesti sellaisen lentotoiminnan harjoittajan palveluksessa, joka on ottanut käyttöön EBT-koulutuksen kyseistä luokka- tai tyyppikelpuutusta varten. b) Uusiminen Luokka- tai tyyppikelpuutuksen uusimista varten hakijan on täytettävä seuraavat vaatimukset: 1) sen määrittämiseksi, onko kertauskoulutus tarpeen, jotta hakija voi saavuttaa ilma-aluksen turvalliseen lentämiseen tarvittavan taitotason, hänelle on tehtävä arviointi jossain seuraavista organisaatioista: i) hyväksytyssä koulutusorganisaatiossa: ii) ilmoituksenvaraisessa koulutusorganisaatiossa tai hyväksytyssä koulutusorganisaatiossa, jos kelpuutus, jonka voimassaolo on päättynyt, oli muiden kuin suorituskykyisten yksimoottoristen mäntämoottori-ilma-alusten luokkakelpuutus, TMG-luokkakelpuutus tai liitteessä VIII olevan DTO.GEN.110 kohdan a alakohdan 2 alakohdan c alakohdassa tarkoitettu yksimoottoristen helikoptereiden tyyppikelpuutus; iii) ilmoituksenvaraisessa koulutusorganisaatiossa, hyväksytyssä koulutusorganisaatiossa tai opettajan kanssa, jos kelpuutuksen voimassaolon päättymisestä on kulunut enintään kolme vuotta ja kyseessä oli muiden kuin suorituskykyisten yksimoottoristen mäntämoottori-ilma-alusten luokkakelpuutus tai TMG-luokkakelpuutus; iv) EBT-organisaatiossa, joka on erityisesti hyväksytty tällaista kertauskoulutusta varten; 2) hänen on suoritettava kertauskoulutus kyseisessä organisaatiossa tai kyseisen opettajan kanssa, jos 1 kohdan mukaisen arvioinnin tekevä organisaatio tai opettaja katsoo sen tarpeelliseksi; 3) kun hän on täyttänyt 1 alakohdan ja tarvittaessa 2 alakohdan vaatimukset, hänen on läpäistävä lisäyksen 9 mukainen tarkastuslento tai suoritettava EBT-koulutuksen käytännön arviointi lisäyksen 10 mukaisesti. EBT-koulutuksen käytännön arviointi voidaan yhdistää 2 alakohdassa määritettyyn kertauskoulutukseen. Poiketen siitä, mitä b alakohdan 1, 2 ja 3 alakohdassa säädetään, lentäjällä, jolla on FCL.820 kohdan mukainen koelentokelpuutus ja joka on osallistunut ilma-alustyypin kehitys-, sertifiointi- tai tuotantokoelennoille ja jolla on joko 50 tuntia kokonaislentoaikaa tai 10 tuntia lentoaikaa ilma-aluksen päällikkönä koelennoilla kyseisellä tyypillä hakemuspäivää edeltäneenä vuonna, on oikeus hakea asianomaisen tyyppikelpuutuksen voimassaolon jatkamista tai uusimista. Hakija vapautetaan b alakohdan 1 ja 2 alakohdan vaatimuksista, jos hänellä on samaa ilma-alusluokkaa tai -tyyppiä koskeva voimassa oleva kelpuutus kolmannen maan Chicagon yleissopimuksen liitteen 1 mukaisesti myöntämässä lentolupakirjassa ja hänellä on oikeus käyttää tämän kelpuutuksen oikeuksia. c) Lentäjä, joka lähtee lentotoiminnan harjoittajan EBT-ohjelmasta ilman, että hän on osoittanut saavuttaneensa kyseisen EBT-ohjelman mukaisen hyväksyttävän taitotason, ei saa käyttää kyseisen tyyppikelpuutuksen mukaisia oikeuksia ennen kuin hän on täyttänyt jommankumman seuraavista vaatimuksista: 1) hän on suorittanut EBT-koulutuksen käytännön arvioinnin lisäyksen 10 mukaisesti; 2) hän on läpäissyt FCL.625 kohdan c alakohdan 3 alakohdan tai tarvittaessa FCL.740 kohdan b alakohdan 3 alakohdan mukaisen tarkastuslennon. Tällöin FCL.625 kohdan b alakohdan 4 alakohtaa ja FCL.740 kohdan a alakohdan 2 alakohtaa ei sovelleta.” h) Muutetaan FCL.720.A kohta seuraavasti: i) Muutetaan a alakohta seuraavasti: 1) Korvataan ensimmäinen alakohta seuraavasti: ”Hakijan, joka hakee ensimmäisen kerran oikeuksia käyttää yhden ohjaajan lentokonetta usean ohjaajan lentotoiminnassa, on joko hakiessaan luokka- tai tyyppikelpuutusta tai laajentaessaan jo saamiaan luokka- tai tyyppikelpuutuksen oikeuksia usean ohjaajan lentotoimintaan täytettävä b alakohdan 4 alakohdan vaatimukset ja ennen asiaankuuluvan kurssin aloittamista b alakohdan 5 alakohdan vaatimukset.” 2) Korvataan 3 alakohta seuraavasti: ”3) Vaativat suorituskykyiset yhden ohjaajan lentokoneet Suorituskykyiseksi luokitellun vaativan yhden ohjaajan lentokoneen tyyppikelpuutuksen hakijan on sen lisäksi, että hänen on täytettävä 2 alakohdan vaatimukset, täytettävä seuraavat vaatimukset: i) hänellä on tapauksen mukaan oltava tai oltava aiemmin ollut yksi- tai monimoottorisen lentokoneen IR(A)-kelpuutus siten kuin luvussa G vahvistetaan; ii) hänen on ensimmäisen tyyppikelpuutuksen myöntämistä varten täytettävä b alakohdan 5 alakohdan vaatimukset ennen tyyppikurssin aloittamista.” ii) Muutetaan b alakohta seuraavasti: 1) Korvataan johdantolause seuraavasti: ”Hakijan, joka hakee ensimmäistä usean ohjaajan lentokoneen tyyppikelpuutusta, on oltava lento-oppilas, joka saa parhaillaan MPL-koulutusta, tai hänen on ennen tyyppikurssin aloittamista täytettävä seuraavat vaatimukset”: 2) Korvataan 5 alakohta seuraavasti: ”5) hänen on oltava suorittanut FCL.745.A kohdassa määritetty kurssi, jollei hän täytä jotain seuraavista vaatimuksista: i) hän on suorittanut edeltävien kolmen vuoden aikana asetuksen (EU) N:o 965/2012 liitteessä III (osa ORO) olevan ORO.FC.220 ja ORO.FC.230 kohdan mukaisen koulutuksen ja tarkastuslennon; ii) hän on suorittanut FCL.915 kohdan e alakohdan 1 alakohdan ii alakohdassa määritetyn koulutuksen.” i) Korvataan FCL.740.A kohdan a alakohdan 1 alakohta seuraavasti: ”1) läpäistävä lisäyksen 9 mukainen tarkastuslento tai suoritettava EBT-koulutuksen käytännön arviointi lisäyksen 10 mukaisesti asianomaisen luokan tai tyypin lentokoneella tai simulaatiokoulutuslaitteella (FSTD), joka edustaa kyseistä luokkaa tai tyyppiä, kelpuutuksen voimassaolon päättymispäivää välittömästi edeltävien kolmen kuukauden aikana, ja” j) Korvataan FCL.905.TRI kohta seuraavasti: ”FCL.905.TRI TRI – Oikeudet ja ehdot a) Tyyppikouluttajalla (TRI) on oikeus antaa opetusta 1) mittarilentokelpuutuksen voimassaolon jatkamista ja uusimista varten edellyttäen, että TRI-kelpuutuksen haltijalla on voimassa oleva mittarilentokelpuutus; 2) TRI- tai SFI-kelpuutuksen myöntämistä varten edellyttäen, että haltija täyttää seuraavat ehdot: i) hänellä on vähintään 50 tuntia opetuskokemusta tyyppikouluttajana tai simulaattorikouluttajana tämän asetuksen tai asetuksen (EU) N:o 965/2012 mukaisesti; ii) hän on hyväksytyn koulutusorganisaation päällikköä tyydyttävästi opettanut lentokoulutusohjelman TRI-kurssin asiaankuuluvan osan FCL.930.TRI kohdan a alakohdan 3 alakohdan mukaisesti; 3) yhden ohjaajan lentokoneiden tyyppikouluttajan osalta: i) suorituskykyisten vaativien yhden ohjaajan lentokoneiden tyyppikelpuutusten myöntämistä, voimassaolon jatkamista ja uusimista varten edellyttäen, että hakija hakee oikeuksia yhden ohjaajan lentotoimintaan. TRI(SPA)-oikeudet voidaan laajentaa lentokoulutukseen suorituskykyisten vaativien yhden ohjaajan lentokoneiden tyyppikelpuutuksia varten usean ohjaajan lentotoiminnassa edellyttäen, että tyyppikouluttaja täyttää jonkin seuraavista ehdoista: A) hänellä on tai on ollut TRI-kelpuutus usean ohjaajan lentokoneisiin; B) hänellä on vähintään 500 tunnin lentokokemus lentokoneilla usean ohjaajan lentotoiminnassa ja hän on suorittanut MCCI-kurssin FCL.930.MCCI kohdan mukaisesti; ii) perustason MPL-kurssia varten edellyttäen, että hänen oikeutensa on laajennettu usean ohjaajan lentotoimintaan ja hänellä on tai on ollut FI(A)- tai IRI(A)-kelpuutus; 4) usean ohjaajan lentokoneiden tyyppikouluttajan osalta: i) tyyppikelpuutusten myöntämistä, voimassaolon jatkamista ja uusimista varten A) usean ohjaajan lentokoneisiin; B) vaativiin suorituskykyisiin yhden ohjaajan lentokoneisiin, kun hakija hakee oikeutta usean ohjaajan lentotoimintaan; ii) miehistöyhteistyökoulutusta; iii) MPL-kurssin perus- ja keskitasolla sekä edistyneellä tasolla edellyttäen, että perustasoa varten hänellä on tai on aiemmin ollut FI(A)- tai IRI(A)-kelpuutus; 5) helikopterin tyyppikouluttajan osalta: i) helikoptereiden tyyppikelpuutusten myöntämistä, voimassaolon jatkamista ja uusimista varten; ii) miehistöyhteistyökoulutusta edellyttäen, että hänellä on usean ohjaajan helikopterin tyyppikelpuutus; iii) yksimoottoristen helikopterien IR(H)-kelpuutuksen laajentamiseksi monimoottoristen helikopterien IR(H)-kelpuutukseksi; 6) pystysuoraan nousevan lentokoneen tyyppikouluttajan osalta: i) pystysuoraan nousevien lentokoneiden tyyppikelpuutusten myöntämistä, voimassaolon jatkamista ja uusimista varten; ii) miehistöyhteistyökoulutusta. b) Tyyppikouluttajan oikeuksiin kuuluu oikeus suorittaa EBT-koulutuksen käytännön arviointi EBT-organisaatiossa edellyttäen, että kouluttaja täyttää asetuksen (EU) N:o 965/2012 liitteessä III (osa ORO) vahvistetut EBT-kouluttajan standardointia koskevat vaatimukset kyseisessä EBT-organisaatiossa.” k) Lisätään FCL.905.SFI kohtaan e alakohta seuraavasti: ”e) Simulaattorikouluttajan oikeuksiin kuuluu oikeus suorittaa EBT-koulutuksen käytännön arviointi EBT-organisaatiossa edellyttäen, että kouluttaja täyttää asetuksen (EU) N:o 965/2012 liitteessä III (osa ORO) vahvistetut EBT-kouluttajan standardointia koskevat vaatimukset kyseisessä EBT-organisaatiossa.” l) Korvataan FCL.930.SFI kohdan a alakohta seuraavasti: ”a) SFI-koulutuksen on sisällettävä 1) sovellettavan tyyppikurssin simulaatiokoulutusosuus; 2) kyseisen TRI-kurssin asiaankuuluvat tekniset koulutusosuudet ja lentokoulutuksen simulaatiokoulutusosuus; 3) 25 tuntia opetusoppia koskevaa koulutusta.” m) Korvataan FCL.1015 kohdan a alakohta seuraavasti: ”a) Tarkastuslentäjän valtuutuksen hakijan on suoritettava toimivaltaisen viranomaisen järjestämä tai hyväksytyn koulutusorganisaation järjestämä ja toimivaltaisen viranomaisen hyväksymä standardointikurssi.” n) Korvataan FCL.1025 kohdan b alakohdan 1 ja 2 alakohta ja 3 alakohdan johdantolause seuraavasti: ”1) hän on suorittanut ennen valtuutuksen voimassaoloajan päättymistä vähintään kuusi lentokoetta, tarkastuslentoa, pätevyyden arviointia tai EBT-arviointivaihetta asetuksen (EU) N:o 965/2012 liitteessä III (osa ORO) olevassa ORO.FC.231 kohdassa tarkoitetun EBT-moduulin yhteydessä; 2) hän on valtuutuksen voimassaolon päättymispäivää välittömästi edeltävien 12 kuukauden aikana suorittanut toimivaltaisen viranomaisen hyväksymän tarkastuslentäjän kertauskurssin, jonka järjestää toimivaltainen viranomainen tai hyväksytty koulutusorganisaatio; 3) edellä olevan 1 alakohdan mukaisista lentokokeista, tarkastuslennoista, pätevyyden arvioinneista tai EBT-arviointivaiheista yhden on oltava suoritettu tarkastuslentäjän valtuutuksen voimassaolon päättymispäivää välittömästi edeltäneiden 12 kuukauden aikana, ja” o) Muutetaan FCL.1010.SFE kohdan a alakohta seuraavasti: i) Korvataan 1 alakohdan ii alakohta seuraavasti: ”ii) hänellä on SFI(A)-kelpuutus kyseiseen lentokonetyyppiin; ja” ii) Korvataan 2 alakohdan ii alakohta seuraavasti: ”ii) hänellä on SFI(A)-kelpuutus kyseiseen lentokoneluokkaan tai -tyyppiin; ja” p) Muutetaan lisäys 1 seuraavasti: i) Korvataan 1 kohta seuraavasti: ”1. LAPL ja PPL” ii) Korvataan 1.1, 1.2, 1.3 ja 1.4 kohta seuraavasti: ”1.1 LAPL-lupakirjan myöntämistä varten toisen ilma-alusryhmän LAPL-lupakirjan haltijalle hyvitetään FCL.120 kohdan a alakohdassa lueteltujen yhteisten oppiaineiden teoriatietoa koskevat vaatimukset täysimääräisesti. 1.2 LAPL- tai PPL-lupakirjan myöntämistä varten toisen ilma-alusryhmän PPL-, CPL- tai ATPL-lupakirjan haltijalle hyvitetään FCL.215 kohdan a alakohdassa lueteltujen yhteisten oppiaineiden teoriatietoa koskevat vaatimukset. Hyvitystä sovelletaan myös LAPL- tai PPL-lupakirjan hakijoihin, joilla on asetuksen (EU) 2018/395 liitteen III (osa BFCL) mukaisesti myönnetty BPL-lupakirja tai täytäntöönpanoasetuksen (EU) 2018/1976 liitteen III (osa SFCL) mukaisesti myönnetty SPL-lupakirja, paitsi että oppiainetta ’lentosuunnistus’ ei hyvitetä. 1.3 PPL-lupakirjan myöntämistä varten saman ilma-alusryhmän LAPL-lupakirjan haltijalle hyvitetään teoriakoulutuksen ja -kokeen vaatimukset täysimääräisesti. 1.4 Poiketen siitä, mitä 1.2 kohdassa säädetään, LAPL(A)-lupakirjan myöntämistä varten täytäntöönpanoasetuksen (EU) 2018/1976 liitteen III (osa SFCL) mukaisesti myönnetyn SPL-lupakirjan haltijan, jolla on oikeudet lentää TMG-moottoripurjelentokoneita, on FCL.135.A kohdan a alakohdan 2 alakohdan mukaisesti osoitettava riittävä teoriatiedon taso yksimoottoristen mäntämoottorikäyttöisten maalentokoneiden luokkaa varten.” iii) Korvataan 4.1 kohta seuraavasti: ”4.1 Mittarilentokelpuutuksen hakija tai CPL-lupakirjan teoriakokeet samassa ilma-alusryhmässä läpäissyt BIR-kelpuutuksen hakija saa hyvityksen teoriatietoa koskevista vaatimuksista seuraavissa oppiaineissa: — ihmisen suorituskyky — sääoppi — radiopuhelinliikenne.” q) Korvataan lisäyksessä 3 olevan A osan 9 kohdan b alakohta seuraavasti: ”b) 70 tuntia ilma-aluksen päällikkönä, josta enintään 55 tuntia saa olla päällikköoppilaana. Mittarilentoaikaa päällikköoppilaana voidaan lukea lentoajaksi ilma-aluksen päällikkönä enintään 20 tuntia”; r) Korvataan lisäyksessä 6 olevan A jakson 2 kohta seuraavasti: ”2) Osista koostuvalle IR(A)-kurssille pyrkivällä hakijalla on oltava PPL(A)- tai CPL(A)-lupakirja. Menetelmämittarilento-osaa suorittamaan pyrkivällä hakijalla, jolla ei ole CPL(A)-lupakirjaa, on oltava BIR-kelpuutus tai todistus perusmittarilento-osan suorituksesta. Hyväksytyn koulutusorganisaation on varmistettava, että monimoottorisen lentokoneen IR(A)-kurssille pyrkivä hakija, jolla ei ole ollut monimoottorisen lentokoneen luokka- tai tyyppikelpuutusta, on saanut H luvussa määritellyn monimoottorikoulutuksen ennen IR(A)-kurssin lentokoulutuksen aloittamista.” s) Muutetaan lisäyksessä 9 oleva B jakso seuraavasti: i) Muutetaan 5 kohta seuraavasti: 1) Korvataan k alakohdassa oleva taulukko seuraavasti: ”(1) (2) (3) (4) (5) Lentotoiminnan laji Ilma-aluksen tyyppi SP MP SP → MP (ensimmäinen kerta) MP → SP (ensimmäinen kerta) SP + MP Koulutus Lentokoe/tarkastuslento Koulutus Lentokoe/tarkastuslento Koulutus Lentokoe/tarkastuslento Koulutus, lentokoe ja tarkastuslento (yksimoottoriset lentokoneet) Koulutus, lentokoe ja tarkastuslento (monimoottoriset lentokoneet) Yksimoottoriset lentokoneet Monimoottoriset lentokoneet Myöntäminen ensimmäisen kerran Kaikki (paitsi vaativa yhden ohjaajan lentokone) Osat 1–6 Osat 1–6 MCC CRM Inhimilliset tekijät TEM Osat 1–7 Osat 1–6 MCC CRM Inhimilliset tekijät TEM Osa 7 Osat 1–6 1.6, 4.5, 4.6, 5.2 ja tarvittaessa yksi lähestyminen osasta 3B 1.6, osa 6 ja tarvittaessa yksi lähestyminen osasta 3B Vaativa yhden ohjaajan lentokone 1–7 1–6 Voimassaolon jatkaminen Kaikki Ei sovellu Osat 1–6 Ei sovellu Osat 1–6 Ei sovellu Ei sovellu Ei sovellu Ei sovellu MPO: Osat 1–7 (koulutus) Osat 1–6 (lentokoe) SPO: 1.6, 4.5, 4.6, 5.2 ja tarvittaessa yksi lähestyminen osasta 3B MPO: Osat 1–7 (koulutus) Osat 1–6 (lentokoe) SPO: 1.6, osa 6 ja tarvittaessa yksi lähestyminen osasta 3B Uusiminen Kaikki FCL.740 Osat 1–6 FCL.740 Osat 1–6 Ei sovellu Ei sovellu Ei sovellu Ei sovellu Koulutus: FCL.740 Tarkastuslento: samoin kuin voimassaolon jatkaminen Koulutus: FCL.740 Tarkastuslento: samoin kuin voimassaolon jatkaminen” 2) Korvataan l kohdassa olevassa taulukossa harjoitusta koskeva rivi 7.2.2 seuraavasti: ”7.2.2 Seuraavat oikaisuharjoitukset: — oikaisu nokka ylös -asennosta eri kallistuskulmilla; ja — oikaisu nokka alas -asennosta eri kallistuskulmilla. P X Tätä harjoitusta ei saa suorittaa lentokoneella.” t) Lisätään lisäys 10 seuraavasti: ”Lisäys 10 Tyyppikelpuutusten voimassaolon jatkaminen ja uusimiseen sekä mittarilentokelpuutusten voimassaolon jatkaminen ja uusiminen, kun se on yhdistetty tyyppikelpuutusten voimassaolon jatkamiseen tai uusimiseen – EBT-koulutuksen käytännön arviointi A – Yleistä 1. Tyyppikelpuutusten voimassaolon jatkaminen ja uusiminen sekä mittarilentokelpuutusten voimassaolon jatkaminen ja uusiminen, kun se on yhdistetty tyyppikelpuutusten voimassaolon jatkamiseen tai uusimiseen tämän lisäyksen mukaisesti, voidaan suorittaa ainoastaan EBT-organisaatioissa, jotka täyttävät seuraavat vaatimukset: a) ne ovat asetuksen (EU) N:o 965/2012 liitteessä III (osa ORO) olevan ORO.FC.231 kohdan mukaisesti ottaneet käyttöön kyseisen tyyppikelpuutuksen tai mittarilentokelpuutuksen kannalta merkityksellisen EBT-ohjelman; b) niillä on vähintään kolmen vuoden kokemus yhdistetystä EBT-ohjelmasta; c) organisaatio on nimittänyt kutakin EBT-ohjelmaan kuuluvaa tyyppikelpuutusta varten EBT-johtajan. EBT-johtajan on täytettävä seuraavat vaatimukset: i) hänellä on oltava tarkastuslentäjän oikeudet kyseistä tyyppikelpuutusta varten; ii) hänellä on oltava laaja kokemus opettamisesta kyseisen tyyppikelpuutuksen kouluttajana; iii) hänen on oltava joko asetuksen (EU) N:o 965/2012 liitteessä III (osa ORO) olevan ORO.AOC.135 kohdan a alakohdan 2 alakohdan mukaisesti nimetty henkilö tai tämän sijainen. 2. Kyseisestä tyyppikelpuutuksesta vastaavan EBT-johtajan on varmistettava, että hakija täyttää kaikki tässä liitteessä esitetyt pätevyyttä, koulutusta ja kokemusta koskevat vaatimukset kelpuutuksen voimassaolon jatkamiseksi tai uusimiseksi. 3. Hakijan, joka haluaa jatkaa kelpuutuksen voimassaoloa tai uusia kelpuutuksen tämän lisäyksen mukaisesti, on täytettävä seuraavat vaatimukset: a) hänen on oltava rekisteröity lentotoiminnan harjoittajan EBT-ohjelmaan; b) kun kyseessä on kelpuutuksen voimassaolon jatkaminen, hänen on saatettava päätökseen lentotoiminnan harjoittajan EBT-ohjelma asianomaisen kelpuutuksen voimassaoloaikana; c) kun kyseessä on kelpuutuksen uusiminen, hänen on noudatettava menetelmiä, jotka EBT-organisaatio on laatinut asetuksen (EU) N:o 965/2012 liitteessä III (osa ORO) olevan ORO.FC.231 kohdan a alakohdan 5 alakohdan mukaisesti. 4. Tämän lisäyksen mukaiseen kelpuutuksen voimassaolon jatkamiseen tai uusimiseen on kuuluttava seuraavat: a) EBT-koulutuksen jatkuva käytännön arviointi EBT-ohjelmassa; b) hyväksyttävän suoritustason osoittaminen kaikilla osaamisaloilla; c) lupakirjan voimassaolon jatkamista tai uusimista koskevat hallinnolliset toimet, joiden osalta kyseisestä tyyppikelpuutuksesta vastaavan EBT-johtajan on huolehdittava seuraavista tehtävistä: 1) varmistettava, että FCL.1030 kohdan vaatimuksia noudatetaan; 2) vahvistettava hakijan lupakirja merkitsemällä siihen uusi kelpuutuksen voimassaolon päättymispäivä toimiessaan FCL.1030 kohdan b alakohdan 2 alakohdan mukaisesti. Vahvistuksen voi antaa EBT-johtajan puolesta toinen henkilö, jos kyseinen henkilö on saanut EBT-johtajalta valtuutuksen tehdä niin EBT-ohjelmassa vahvistettujen menettelyjen mukaisesti. B – EBT-KOULUTUKSEN KÄYTÄNNÖN ARVIOINNIN SUORITTAMINEN EBT-koulutuksen käytännön arviointi on suoritettava lentotoiminnan harjoittajan EBT-ohjelman mukaisesti.